An Sami Barkewar Cutar Sankarau A Jihar Adamawa
Najeriya An Sami Barkewar Cutar Sankarau A Jihar Adamawa Afrilu 06, 2017
Rahotanni daga jahar Adamawa a arewacin Najeriya na cewa an samu barkewar cutar sankarau a wasu sassan jahar wannan cutar ana daukar ta ne ta iska, a kwayar halittar da ba a gani da ido, kuma takan shafi abinda keda da alaka da numfashi.
WASHINGTON D.C — Bayanan na cewa mutane na kara kamuwa da cutar ne sakamakon matsalar zafi da ake fama da ita, a wannan lokaci koda yake hukumomin jahar na cewa lamarin bai kai matsayin annoba ba, kuma sun ce suna daukar matakin gaggawa a duk inda aka samu bayanan bullar cutar.
Da yake tabbatar da bullar cutar Dr Raymon Dauda, wani likita kuma shugaban asibitin Vanada Hospital, wanda ke zaman kansa a Yola, yace ya zuwa yanzu sun yi jinyar wasu da suka kamu da cutar.
Ko wadanne matakai ya kamata jama’a su dauka don yin rigakafin kamuwa da cutar?, masanin kiwon lafiya Dr Raymon Dauda, ya bayyana cewa mafi yawancin alkalumman gwamnati na bayyana yawan wadanda suka mutu a asibiti a yayin da wasu ke mutuwa a gidajensu saboda rashin abin hannu da za su dauki dawainiyar kansu a asibiti.
To sai dai kuma, yanzu haka hukumomin lafiya na daukar matakai na shawo kan matsalar ta hanyar riga kafi da ba da magani da kuma yekuwar wayar da kai a kan kaucewa kwanciya a cikin dakuna saboda tsananin zafi. Dr Fatima Atiku Abubakar, itace kwamishiniyar kiwon lafiya a jihar Adamawa, ta bayyana matakan da suka dauka.
Kamar yadda alkalumman cibiyar kare cututtuka ta Najeriya, ke nunawa, ya zuwa yanzu kusan fiye da Mutum 260 ne suka mutu a Najeriya, sakamakon cutar sankarau, yayin da hukumar tace kusan mutane dubu 2 ne ake kyautata zaton sun kamu da cutar ta sankarau a cikin wannan shekarar. Kuma jihohin Zamfara da Sakkwato da Katsina da Kebbi da kuma Neja, su ne suka fi fama da cutar a wannan karon.
Ibrahim Abdul’aziz na da karin bayani.
https://www.voahausa.com/a/3798523.html
Shirin Gwamnatin Buhari Na Samarwa Da Matasa Aiki Na Fuskantar Matsala
Hukumar Kula Da Ma’adanai Ta Zargi Kamfanin NNPC Da Kin Sa Kudi Dala Biliyan 21.8 Baitulmali
’Yan Kudancin Borno Sun Bukaci Buhari Ya Gaggauta Bincike Kan ‘Yan Majalisar Dattawa
Da Alamu Za'a Raba Gari Tsakanin Majalisar Wakilai Da Ta Dattawa A Nigeriya
Akwai Abun Dubawa Tsakanin Majalisar Dattawa Da Bangaren Shugaba Buhari
Gwamnatin Najeriya Zata Fara Rajistan Matasa Marasa Aikin Yi ta Yanar Gizo